ההתרסקות נחקרה על ידי לשכת החקירות הפדרלית, חוקר מקרי המוות המחוזי וחוקרי מעבדת הפשעים של אוניברסיטת נורת'ווסטרן. מסקנתם מבדיקת הממצאים במטוס המרוסק הייתה כי הוא התרסק עקב הפעלת מטען חבלה בתוכו. המטען הכיל ככל הנראה ניטרוגליצרין וכן מנגנון הפעלה עם שעון. חשד כי המטען הועלה על המטוס בניוארק בתוך חבילה בעטיפה חומה הופרך לאחר שהחבילה נמצאה שלמה בין שברי המטוס. בין שברי המטוס נמצא גם רובה, אך התברר שנשא אותו נוסע שהיה בדרכו להשתתף בציד ליד שיקגו. בסופו של דבר לא הצליחו החוקרים לקבוע מי הניח את מטען החבלה במטוס וגרם להתרסקותו.
בשנת 2017 הסירה לשכת החקירות הפדרלית את החיסיון מ-324 מסמכים אודות חקירת ההתרסקות.
בת הים הקטנה (סרט, 2023)
בת הים הקטנה (באנגלית: The Little Mermaid) הוא סרט פנטזיה מוזיקלי המבוים על ידי הבמאי רוב מרשל עם תסריט מאת ג'יין גולדמן ודייוויד מאגי. הסרט מהווה עיבוד מחודש לסרט האנימציה משנת 1989 באותו שם, שהוא עצמו מבוסס על האגדה המפורסמת בעלת אותו השם מאת הנס כריסטיאן אנדרסן. הסרט יופק על ידי ג'ון דלוקה, מארק פלאט ולין-מנואל מירנדה, כשזה האחרון עתיד לכתוב שירים חדשים לעיבוד המחודש בשיתוף פעולה עם מלחין וכותב השירים מהסרט המקורי, אלן מנקן, ואילו מנקן עצמו עתיד לחזור להלחין את הפסקול. בסרט עתידים לככב האלי ביילי, מליסה מקארתי, חאווייר ברדם, ג'ונה האוור-קינג, דויד דיגס, אקוופינה וג'ייקוב טרמבלי.
הסרט עתיד לעלות לאקרנים ב-26 במאי 2023.
תקציר העלילה.
לאחר שבת ים צעירה מתאהבת בנסיך אנושי אותו היא הצילה מטביעה במהלך סערה, היא פונה למכשפת-ים ערמומית בבקשה לעזרה וחותמת איתה על עסקה – תמורת קולה הערב, היא תקבל זוג רגליים אנושיות איתן היא תוכל לצאת מהים אל העולם שבחוץ ולמצוא את הנסיך שהצילה.
צוות השחקנים והדמויות.
דיבוב.
בנוסף, נודע שהשחקנים אמילי קואטס, ג'סיקה אלכסנדר, ראסל בלוך ואדריאן כריסטופר לוהקו לתפקידים שטרם פורסמו.
הפקה.
פיתוח.
במאי 2016, האתר "Deadline Hollywood" דיווח כי חברת וולט דיסני החלה בתהליכי פיתוח ראשוניים עבור עיבוד לייב אקשן מחודש לסרטם משנת 1989, "בת הים הקטנה". כעבור שלושה חודשים הוכרז כי המוזיקאי לין-מנואל מירנדה, מעריץ הסרט המקורי, יפיק יחד עם המפיק מארק פלאט את הסרט. במקביל, ותיקי האולפנים לינדזי לוהן וכריס אוונס הביעו רצון לככב בעיבוד המחודש.
בדצמבר 2017 דווח שחברת וולט דיסני מעוניינת שהסרט יבוים על ידי הבמאי רוב מרשל, ואילו ג'יין גולדמן נשכרה למלאכת התסריטאות. שנה לאחר מכן חשף מרשל כי הוא, יחד עם ג'ון דלוקה ומארק פלאט, נשכרו לעבודה על פיתוח העיבוד המחודש, ואמר כי "ג'ון ו[מרשל] החלו בעבודות בניסיון לחקור את הסרט ולפענח אותו", מכיוון שהוא הרגיש ש"זה סרט שמאוד מסובך להמיר מהאנימציה ללייב-האקשן. הלייב-אקשן הוא עולם אחר לגמרי, כך שצריך להיות מאוד זהירים לגבי הדרך בה זה נעשה, אבל אז אנחנו מתחילים את שלב הניסיונות". בדצמבר 2018, מרשל נשכר רשמית למלאכת בימוי הסרט. במהלך ראיון ב-21 בדצמבר 2018, חשף מרשל כי הסרט נמצא בשלבי פיתוח מוקדמים מאוד, וקבע שהאולפנים מנסים לחקור דרכים לתרגם את סיפורו של הסרט המקורי ללייב-אקשן. ב-3 ביולי 2019, נחשף כי התסריטאי דייוויד מאגי, שכתב בעבר את התסריט לסרט "מרי פופינס חוזרת" שבוים גם הוא על ידי מרשל, כתב טיוטה חדשה לתסריט. ב-10 בפברואר 2020, מירנדה חשף כי החזרות וההכנות להפקת הסרט החלו.
ליהוק.
ביולי 2019, מליסה מקארתי, ג'ייקוב טרמבלי, ואקוופינה נכנסו להליכי משא ומתן על גילום דמותה של אורסולה ודיבוב דמויותיהם של פלאונדר וסקאטל, בהתאמה. ב-3 ביולי 2019 האמנית האלי ביילי לוהקה לדמותה של הנסיכה אריאל. עוד הוכרז באותו חודש כי הארי סטיילס וחאווייר ברדם נמצאים בהליכי משא ומתן על גילום דמויותיהם של הנסיך אריק והמלך טריטון, בהתאמה. עוד דווח כי אמה של אריאל, שלא הופיעה בסרט המקורי, תופיע בעיבוד המחודש. ב-13 באוגוסט 2019, נחשף כי סטיילס דחה את ההצעה לגילום דמותו של הסיך אריק. בספטמבר 2019, אושר רשמית כי מקארתי, אקוופינה וטרמבלי לוהקו לצוות השחקנים וכי נשקלת מועמדותם של השחקנים קמרון קאף וג'ונה האוור-קינג לגילום דמותו של הנסיך אריק. באוקטובר 2019, אושר כי ברדם יגלם את דמותו של המלך טריטון כשבמקביל נודע כי המוזיקאי דויד דיגס נמצא במגעים אחרונים לדיבוב דמותו של סבסטיאן, יועצו הנאמן של המלך טריטון. בנובמבר 2019, דווח כי האוור-קינג ודיגס לוהקו רשמית לדמויותיהם של הנסיך אריק וסבסטיאן. ב-16 בפברואר 2020, דווח שמירנדה יופיע במהלך הסרט וידובב דמות שזהותה טרם נחשפה. ביולי 2020, הוכרז כי אולפני דיסני שוקלים ללהק את הזמרת-יוצרת קייסי מאסגרייבס לגילום דמותה של ונסה (דמותה האנושית של אורסולה), אך היא סירבה להצעה. באוקטובר 2020, נודע שהשחקנית אמילי קואטס לוהקה לגילום דמות שזהותה טרם נחשפה. בינואר 2021, נודע שהשחקנית נומה דומזוויני לוהקה לגילום דמות חדשה שתפקידה נכתב במיוחד עבור הסרט.
פולמוס סביב הליהוק.
ליהוקה של ביילי לדמותה של אריאל זכתה תגובות מקוטבות וסוערות במדיה החברתית. בעוד שחלק מן התגובות שיבחו את ליהוקה של ביילי, אישה אפרו-אמריקאית, לתפקיד הראשי, מעריצים רבים של הסרט המקורי האשימו את ההחלטה ב"[מחיקת] מהותה של אריאל" בגלל חוסר הדמיון החיצוני בין השחקנית לגרסתה המקורית של הדמות. אלו שתמכו בליהוקה של ביילי האשימו את המתנגדים בגזענות. עד 5 ביולי 2019, דווח שההאשטאג "#NotMyAriel" הפך לנושא הנצפה הראשון אחרי דבר ליהוקה של ביילי, תוך כדי כך צוין שרק מחצית מהשימוש בו היה על מנת לבקר את ליהוקה לתפקיד, בעוד שהמחצית השנייה שימש על מנת לבקר את המתנגדים לה. ב-6 ביולי 2019, דיסני פרסמה את הצהרה רשמית המגנה על ליהוקה של ביילי. ב-15 ביולי 2019, סקר חשף כי ליהוקה של ביילי זכתה לתגובה חיובית ברובה. ג'ודי בנסון, שדיבבה את דמותה של אריאל בסרט המקורי, הגנה גם היא על ליהוקה של ביילי, בטענה כי "הדבר החשוב ביותר הוא לספר את הסיפור" וכי "רוחה של הדמות היא מה שחשוב באמת". במהלך ראיון שהתקיים ב-12 באוגוסט 2019, ביילי ציינה שהיא לא מתייחסת לתגובות השליליות, בעוד שאאוליאי קראוולו, שגילמה את אריאל במסגרת "העולם המופלא" של דיסני, הביעה התרגשות מהצפייה בדמותה של אריאל בגילומה של ביילי. ברנדי נורווד, שגילמה את דמותה של סינדרלה בעיבוד הטלוויזיוני לאגדה משנת 1997 ונודע בשל גיוונו התרבותי, ואניקה נוני רוז, שדיבבה את דמותה של הנסיכה טיאנה בסרט "הנסיכה והצפרדע" משנת 2008, שיבחו את הבחירה בביילי לגילום דמותה של אריאל.
צילומים והקלטות דיבוב.
למרות דיווחים על כך שהצילומים התעתדו להתחיל באפריל 2020 בקריביים, במרץ 2020, נודע שהצילומים היו אמורים להתחיל ב-22 במרץ בלונדון לפני ההכרזה הרשמית של אולפני וולט דיסני על דחיית הצילומים בעקבות התפרצות מגפת הקורונה. ב-29 ביולי 2020, נחשף שג'ייקוב טרמבלי החל בהקלטת דיבוב דמותו של פלאונדר. בהמשך, צילומי הסרט התעתדו להתחיל בתחילת יולי 2020, ובהמשך נדחו פעם נוספת ל-10 באוגוסט 2020. על אף שצילומי הסרט התעתדו להתחיל באוגוסט, באוקטובר נודע שהם נדחו פעם נוספת לשלהי נובמבר או תחילת דצמבר 2020, על מנת לאפשר למקארתי לסיים את צילומי מיני-הסדרה "תשעה זרים מושלמים".
עם זאת, כבר ב-12 בנובמבר 2020, מנכ"ל "וולט דיסני", בוב צ'אפק, הודיע במהלך דיווח הרווחים השנתי, כי צילומי כל הסרטים שנדחו בעקבות התפרצות המגפה החלו, ובמקרים מסוימים, אף תמו.
בדצמבר 2020, מקארתי ציינה שהיא מקווה להתחיל את הצילומים בינואר 2021. בחודש שלאחר מכן, דויד דיגס חשף במהלך ריאיון את כמות העבודה הרבה שהוטלה עליו לעשות בכל הנוגע להכנות להקלטות הדיאלוגים לדמותו של סבסטיאן.
צילומי הסרט החלו רשמית באולפני פיינווד באייבר, בריטניה, ב-30 בינואר 2021. בסופו של דבר, צילומי הסצנות בהן מקארתי משתתפת החלו רק באפריל 2021. ב-6 באפריל 2021, נודע כי צילומים נוספים יתקיימו בקיץ 2021 בסרדיניה, איטליה, למשך "כשלושה חודשים". ביוני 2021, צילומי הסרט הושבתו זמנית בעקבות מספר אנשי צוות שנבדקו ואושרו רשמית כנדבקים במגפת הקורונה. הצילומים חודשו כשבוע לאחר מכן ותמו רשמית ב-11 ביולי 2021. יום למחרת, ביילי פרסמה מבט רשמי ראשון על דמותה של אריאל בגילומה בפוסט שאישר את סיום צילומי הסרט.
מוזיקה.
ב-17 במרץ 2017, הוכרז כי אלן מנקן, מלחין וכותב השירים עבור הסרט המקורי, יחזור להלחין את העיבוד המחודש ויכתוב שירים חדשים לצדו של המפיק לין-מנואל מירנדה. במאי 2019, הצהיר מנקן כי "בת הים הקטנה" יהיה הפרויקט הבא שלו, לאחר עיבוד הלייב-אקשן המחודש ל"אלאדין", ועד יולי של אותה שנה, הוא ומירנדה החלו לעבוד על שירים חדשים עבור הסרט. כשהוא מחליף את הליריקן של הסרט המקורי, הווארד אשמן, מירנדה חש ש"[הוא] בהחלט לא יגיע לרמתו" של יצירתו של אשמן, בטענה כי "אף אחד לא יכול לכתוב" כמוהו. ב-17 בספטמבר 2019 דווח כי מנקן ומירנדה כתבו שיר חדש עבור דמותו של הנסיך אריק, דיווח אותו אישר מנקן ב-11 באוקטובר 2019, וחשף שהוא ומירנדה כתבו "כארבעה או חמישה שירים חדשים" לסרט, כולל שיר חדש עבור אריאל ושיר עבור סקאטל. ב-16 בינואר 2020, האלי ביילי אישרה כי השיר "עולמם של בני האדם" ("Part of Your World") מהסרט המקורי, יופיע גם בעיבוד המחודש. ב-10 בפברואר 2020, חשף מירנדה שהוא ומנקן כתבו ארבעה שירים חדשים לסרט. ב-22 במרץ 2020, מנקן חשף כי הקלטות השירים כבר בוצעו לפני התפרצות מגפת הקורונה.
הפצה.